Viborger Samler, 1845-02-24
Nyeste Postefterretninger. Storbritannien og Jrland. J sin Tale og sit Foredrag og Rigets Finantser erklærede Sir Rob. Peel, at Overskudet af det nuværende Regnskabsaar vilde ved dettes Udgang den 5te April d. A. rimeligviis udgjøre 5 Mill. Lstl.; men det maatte ikke oversees, at dette Overskud grundede sig paa Jndkomstskattens Beløb, (5, 190,000 Lstl.) og paa en Remisse af 500,000 Lstl. fra China Heraf faaes, at de sædvanlige Jndtægter ikke vilde have været istand til at dække Udgifterne. Hvad nu Jndtægterne for det næste Finantsaar (fra 5te April 1845 indtil 5te April 1846) angik, da turde han anslaae disse til 51,100,000 Lstl., og Udgifterne til 48,500,000 Lstl., saa at man til 5te April 1846 kunde giøre sikker Regning paa et Overskud af 2,543,000 Lstl., hvilket Overskud, saafremt Jndkomstskatten forlængedes, endog vilde stige til 53,700,000 Lstl., eller efter Fradrag af den chinesiske Contribution til 53,100,000 Lstl. Hvad nu Udgifterne angik, da roste Sir Rob. Peel, under Husets stærke Bifaldsyttringer, den Orden og Sparsommelighed, hvormed Dronningen administrerede Civillisten; hun havde med aldrig seet Pragt feiret 3 Souverainers Besøg uden at gjøre en Skillings Gjæld, og endskjøndt den kgl. Familie var forøget, saa havde han intet Hverv om at anmode Huset om Civillistens Forøgelse. – Besparelser i, og Afknappen af Embedsmændenes Gager kunde og burde ikke finde Sted; ei heller var det muligt at reducere Hæren. Tillod Hærens numeriske Styrke ingen Reduction, saa gjorde Sømagten Fordring paa en forøget Udgift; – man saae sig nødsaget til at forlange en Forstærkning af 2500 Matroser, og dette forøgede Antal var absolut nødvendigt, da de tre vigtige Søstationer ved den africanske Kyst, i Sydhavet og i de chinesiske Farvande maatte indrettes paa en Fod, der indgød Agtelse. Desuden var det en bydende Nødvendighed at forøge Krigsdampskibenes Antal, og disse saaledes foregede Udgifter, for Artillerie- og Marine-Departementet anslog han til næsten 1 Mill. Lstl., saa at Udgifterne for det næste Aar maatte anslaaes til 49,690,000 Lstl. Saafremt Jndkomstskatten forlængedes, turde Overskudet for næste Regnskabsaar anslaas til 3,400,000 Lstl. Lloyd, der i det britiske Museum har ituslaaet den prægtige Portland-Vase, er, efter at have erlagt en Pengestraf af 5 Lstl. – den høieste Straf, Loven bestemmer - sat paa fri Fod. Han er Catholik, studerer i Dublin, og har, som det synes, opholdt sig under et falsk Navn i London for at tilbringe Ferierne i denne Stad. Han undskyldte sin Vandalisme med Efterveerne af flere Dages Drukkenskab, og yttrede sin Bedrøvelse over det af ham udøvede Barbari. Portland=Vasen, tidligere bekiendt under Navnet af Barbeerini-Væsen, blev i Midten af det 16de Aarhundrede opgravet af Jorden i Nærheden af Rom, og udgjorde i to Aarhundreder en Hovedprydelse i Barberini paladset. For omtrent 50 Aar siden blev den af Sir W. Hamilton kjøbt til Hertuginden af Portland, og i Aaret 1810 opstillet til Skue i Museet. Vasens Værdi anslaaes til 1000 Lstl. "Augsb. Allg. Zeit." melder, at Hertugen af Portland selv havde for 2000 Guineer kjøbt Vasen, der i sin Tid var funden i Keiser Alexander Severus's, og hans Moder Julia Mammæas Grav. Vasen, der er slaaet itu med et stort Stykke Granit, kan ikke restaureres. Af en Erklæring af Sir. Rob. Peel i Underhuset. fremgaaer, at Forstanderne for Museet ville tage under Overveielse hvorledes saadanne Brutaliteter for Fremtiden kunne belægges med haardere Straf.